Podnesak 4

Za potrebe istraživanja djelovanja Vijeća sigurnosti UN-a u slučajevima prijetnji i narušavanja mira nakon završetka Hladnog rata, odabrat ću dizajn istraživanja s malim n. Ovakav dizajn omogućava dublju analizu ograničenog broja slučajeva, što bi bilo prikladno s obzirom na složenost međunarodnih odnosa i dinamiku odlučivanja unutar Vijeća sigurnosti UN-a.

Metodološki okvir istraživanja temeljit će se na komparativnoj metodi te na analizi studija slučaja. Fokus istraživanja bit će na nekoliko ključnih intervencija i odluka Vijeća sigurnosti UN-a, pri čemu će se koristiti metoda slaganja i metoda razlike za usporedbu slučajeva koji su imali različite ishode ili su bili vođeni različitim interesima stalnih članica. Konkretni slučajevi koji će biti analizirani uključuju intervencije koje su imale odobrenje Vijeća sigurnosti (Irak 1990./91., Somalija 1992., Bosna i Hercegovina 1995., Afganistan 2001. i Libija 2011.) te one koje su provedene bez takvog odobrenja (Kosovo 1999., Irak 2003., Ukrajina 2014./2022.).

Istraživačka strategija uključuje kvalitativnu analizu primarnih izvora, poput rezolucija Vijeća sigurnosti i Povelje UN-a, te sekundarnih izvora, uključujući akademske radove, izvještaje međunarodnih organizacija i relevantnu literaturu iz područja međunarodnih odnosa. Korištenjem teorijskog okvira realizma i liberalizma, analizirat će se uloga stalnih članica Vijeća sigurnosti i njihova spremnost na intervencije u kontekstu vlastitih strateških interesa. Također, istraživanje će obuhvatiti analizu multilateralizma u praksi te njegovu učinkovitost u kontekstu donošenja odluka unutar Vijeća sigurnosti.

Dizajn istraživanja s malim n omogućava temeljitiju analizu složenih odnosa između država članica Vijeća sigurnosti i njihove primjene mehanizama iz Glava VI. i VII. Povelje UN-a, kao i interpretacije „Šeste i pol glave“. Odabirom ovog dizajna, istraživanje će pružiti dublji uvid u način na koji se međunarodni poredak oblikuje kroz odluke Vijeća sigurnosti, s naglaskom na utjecaj geopolitičkih interesa stalnih članica i učinkovitost intervencija u postizanju globalnog mira.

Andrijana Franjčić